Рубенс Салес, къаьхьу кхиочу хьалдолу фермеран а, Сан-Мануэл гӀала йинчу Салес Отавио де Мораэсан кӀант, ловза волавелла 11 шо долуш шен доттагӀашца. 1902 шарахь дуьйна иза ловза волавелира «Паулистанон» кегийрхойн клубашна юкъахь, ткъа 1906 шарахь дуьйна коьртачу командехь. 1910 шарахь ингалсан «Коринтиан» клуб ловза еира Бразили. Матч чекхъяьлчи Салеса боккха битам бира британин векалийн коьртана, Ингалсехь оцу клубехь ловза таро а, контракт а кховдийра. Рубенсан хаза-м хийтира, амма реза ца хилира. Оццу шарахь тӀелатархо хилира уггаре дика бомбардир Сан-Паулу штатан чемпионатан. «Паулистано» юкъахь Рубенс левзира 1920 шо кхаччалц, яьккхира штатан чемпионан 6 титул а, 5-зза яьккхира шолгӀа меттиг.